ร้านยิ่งคุณ Chill House เป็นร้านบุฟเฟ่ต์จิ้มจุ่มข้างมช. ในซอยวัดประทานพร มอเตอร์ไซค์สามารถจอดได้หน้าร้าน ส่วนรถยนต์สามารถเข้าไปจอดในวัดได้ จากการสอบถามทราบว่าร้านเปิดทุกวัน 16.00 - 23.00 น. ที่นั่งในร้านมีสองโซน คือโซนห้องแอร์ที่ทานได้เฉพาะสุกี้และโซนหลังร้านที่เป็นพัดลมที่ทานได้ทั้งสุกี้และปิ้งย่าง ราคามีสองแบบ ถ้ามาคนเดียว 209 บาท มากกว่า 1 คน 189 บาท ราคานี้รวมทุกอย่าง มาวันนี้ลองแต่แบบสุกี้ น้ำซุปยังไม่เด่นนัก (3.2/5) เนื้อหมูหมักไม่นุ่มนัก (3.2/5) ปลาดอลลี่คุณภาพทั่วไป (3.4/5) ผักสดดี (3.4/5) หมึกเนื้อตึงกรอบไม่คาว (3.3/5) เนื้อสไลด์เหนียวกลางๆและไม่อร่อยนัก (3.1/5) สันคอกับหมูสามชั้นสดอร่อยติดมันไม่คาว (3.7/5) ปลาดุกเนื้อนิ่มเละไปนิดแต่ติดมันอร่อยและไม่มีก้างเลย (3.6/5) แซลม่อนไม่สดเลย ไม่มีก้าง แค่ทานได้เฉยๆ (3.3/5) หมี่หยกหอมอร่อยแต่ติดเละนิดๆ (3.5/5) สเต๊กเนื้อเหนียวมากๆๆ สเต๊กหมูติดเค็มไป (3/5) เฟรนฟรายและไก่ทอดใช้ได้ (3.3/5) ขนมปังปิ้งใช้ของฟาร์มเฮ้าส์ทาเนยทานอร่อยดี (3.4/5) ไอศกรีมใช้ของไอเฟรชอร่อยเช่นกัน (3.6/5)  แตงโมหวานฉ่ำแต่เนื้อเละไป (3.3/5) น้ำอัดลมของเอส น้ำเปล่ามีแยกเป็นขวดแก้วเป็นขวดๆเลย น้ำชา น้ำกระเจี๊ยบเติมได้จากกระติก (3.5/5) 
น้ำจิ้มที่นี่มีสี่แบบ แบบสุกี้และขิงดูจะอร่อยสุด (3.4/5) น้ำจิ้มสามรสติดหวานไปและจิ้มแจ่วไม่เหมาะมาทานกับทานกับสุกี้แต่จะเหมาะกับปิ้งย่างมากกว่า (3.2/5)
โดยรวมถือว่ารสชาติกลางๆเมื่อเทียบกับร้านหลังมอที่ราคาเท่าๆกันอีกร้านนึง การบริการดี ร้านสะอาดกลางๆ ปริมาณวัตถุดิบและของกินที่ได้ถือว่าสมราคา คิวไม่แน่นหรือเยอะนัก แอร์เย็นสบาย ตัวร้านดูกว้างไม่คับแคบ เป็นอีกร้านที่เหมาะกับนศ. ที่อยากหาสุกี้หรือจิ้มจุ่มทานแบบวัตถุดิบที่หลากหลายในราคาเหมาะสม ตอนนี้มีโปรถ่ายรูปเช็คอินลด 5% มาลองกันได้ แต่ถ้ามาทานเอาอร่อยยังไม่แนะนำ